ഊര്ജ്ജ പ്രതിസന്ധി മുഖ്യമന്ത്രിയുടെ നേതൃത്വത്തില് ഇന്ന് ഉന്നതതല യോഗം Begin typing your search... X രാജ്യത്ത് കല്ക്കരി ക്ഷാമം രൂക്ഷമായ സാഹചര്യത്തില് രൂപംകൊണ്ട വൈദ്യുതി പ്രതിസന്ധി ചര്ച്ച ചെയ്യാന് ഇന്ന് മുഖ്യമന്ത്രിയുടെ നേതൃത്വത്തില് ഉന്നതതല യോഗം ചേരും. രാവിലെ 11 ന് ചേരുന്ന യോഗത്തില് വൈദ്യുതി മന്ത്രി കെ കൃഷ്ണന് കുട്ടിയും ഉന്നത ഉദ്യോഗസ്ഥരും പങ്കെടുക്കും. രാജ്യത്തെ വൈദ്യുതി നിലയങ്ങളില് പകുതിയിലധികവും ഉല്പാദനം വെട്ടിക്കുറച്ചതോടെ ഉത്തരേന്ത്യയില് വൈദ്യുതി പ്രതിസന്ധി രൂക്ഷമായിരുന്നു. ഇതുമൂലം സംസ്ഥാനത്തും വൈദ്യുതി നിയന്ത്രണം വേണ്ടിവരുമെന്ന് വൈദ്യുത മന്ത്രി കെ കൃഷ്ണന്കുട്ടി പറഞ്ഞിരുന്നു. ഇതിന്റെ അടിസ്ഥാനത്തിലാണ് ഇന്ന് മുഖ്യമന്ത്രിയുടെ നേതൃത്വത്തില് ഉന്നതതലയോഗം വിളിച്ചിട്ടുളളത്. യോഗത്തില് പവര്കട്ട് ഏര്പ്പെടുത്തുന്ന കാര്യം ഉള്പ്പെടെ ചര്ച്ച ചെയ്യും. പ്രതിസന്ധി രൂക്ഷമായാല് പവര്കട്ട് ഏര്പ്പെടുത്തണ്ടി വരുമെന്ന് മന്ത്രി കെ കൃഷ്ണന് കുട്ടി വ്യക്തമാക്കിയിട്ടുണ്ട്. ഊര്ജ്ജ പ്രതിസന്ധി കാരണം സംസ്ഥാനത്ത് മൂവായിരം മെഗാവാട്ടോളം വൈദ്യുതി കുറഞ്ഞിട്ടുണ്ട്. വൈദ്യുത് പ്രതിസന്ധിക്ക് ശാശ്വത പരിഹാരം ജല വൈദ്യുത പദ്ധതികളാണെന്ന് മന്ത്രി ചൂണ്ടിക്കാട്ടിയിരുന്നു. രാജ്യത്തെ 45 കല്ക്കരി നിലയങ്ങളില് രണ്ടുദിവസ്ത്തേക്കുളള കല്ക്കരി മാത്രമാണ് അവശേഷിക്കുന്ന്തെന്നും 16 നിലയങ്ങളില് പൂര്ണ്ണമായും തീര്ന്നെന്നാണ് റിപ്പോര്ട്ടുകള്. വൈദ്യുതി പ്രതിസന്ധിയെത്തുടര്ന്ന് പഞ്ചാബ്, രാജസ്ഥാന്, ഉത്തര്പ്രദേശ് സംസ്ഥാനങ്ങളില് പവര്കട്ട് ഏര്പ്പെടുത്തിയിട്ടുണ്ട്. ദില്ലിയില് ഉള്പ്പെടെ മുന്നറിയിപ്പ് നല്കിയതായാണ് റിപ്പോര്ട്ടുകള്. TAGS: Popular X TAGS: